Gariep N1 Chalets | Gariep Self Catering Accommodation
← Angela’s Lodge
Gariep Inn →
OverviewRooms/RatesArea/MapReviews (205)Book Now
Chalet is a 2-bedroom self-catering chalet with a double bed in the main bedroom and 3 single beds in the second bedroom. The chalet has 1 bathroom. Linen and towels are supplied. The kitchenette is equipped with fridge, microwave, and 2-plate stove. Tea- and coffee-making facilities are provided for guests first day. Braai facilities are available.
It is a self-catering house with 3 bedrooms. Bedrooms consist of 1 double bed and the other rooms have twin single beds. There are 2 separate bathrooms, 1 bathroom has a bath and the other has a shower. The kitchen is fully equipped for self-catering purposes. Outside, guests have access to a patio and braai facilities.
Ek het meer verwag vir die geld wat ons betaal het, al was net net vir oorslaap op pad terug Pretoria toe. Die huis was skoon en netjies, maar het nie voldoen aan die foto’s nie – dit was baie meer rustic. Daar was bv. nie deure aan by al die slaapkamers nie, van die deurslotte was stukkend (kamerdeur en die voordeur) en daar was nie eens toiletrolhouers in die badkamers nie (klein goedjies wat ‘n groot verskil maak). Ons het in die donker daar aangekom, dit is teen die snelweg en ons het baie onveilig gevoel (nie die plek se skuld nie). Darem het niks gebeur nie en in die daglig het dit baie beter (veiliger) voorgekom. Bets was baie vriendelik en het al die boodskappe vinnig en vriendelik beantwoord.
Ek is mal oor die groot plaashuis wat ons tydens ons reis terug besoek het. Net ‘n voorstel. Skuif een van die dubbelbeddens in die kamer waar die enkelbedddens is en die enkelbeddens na die agterste kamer. Dit maak net meer sin met die en suite.
Geriewe is basie, geen TV, geen aircon – dis hemels! Plaas vakansie met geen kunsmatige bymiddels. Het met twee klein hondjies oorgeslaap en hulle het dit net so baie geniet. Huisies is omhein en dit voel plaas.
Martha het ons verwelkom en was baie vriendelik. Die chalet is basies toegerus, ideaal vir ‘n en-route sleep over. Voorstel ─ nie seker of hulle waaiers of verhitting verskaf in somer en wintermaande nie, maar mag nodig wees. Braaier buite se muurgedeelte is laag. Die wind het sterk gewaai en ons het gevoel hulle moet die braaier dalk meer beskut maak teen dié omstandighede. Verder het ons heerlik geslaap.
Ons het in Chalet 1 oornag op pad Kaap toe en terug, die eenheid was netjies, skoon en toegerus met die basiese vir oornagverblyf. Vir slegs oornag-verblyf, is die eenheid ideaal. Die chalets is klipgooi van die hoofpad af, maar die verblyf was baie veilig. Ek sal aanbeveel dat daar ‘n plug met twee kragpunte bygevoeg word vir die mikrogolf en yskas om gelyktydig gebruik te word, huidiglik moet mens die yskas uitplug om die mikrogolf te gebruik en dan weer die kragpunte ruil.
Die ontvangs was vriendelik. Kamer is eenvoudig, gerieflik, skoon en netjies. Geen probleme met fasiliteite binne of buite nie. Goeie braaigerief met vuurmaakhout wat beskikbaar is. Enigste wat ‘n probleem vir sommiges kan wees is die afstand na Gariepdorp om by winkels uit te kom en dalk die veiligheid aangesien dit redelik naby die snelweg geleë is. Geen lawaai van snelweg af nie, het dus rustige nag gehad. Geskik vir oornaggerief, om die langpad Kaap toe te breek vir ‘n welverdiende rus.
Asseblief kry vir daardie kalkoenwyfie ‘n maatjie. Martha was baie vriendelik. Sy kyk regtig baie mooi die diere daar. Ek’t gemerk die kalkoen het nie water nie en vir haar gesê. Ek wou gee, maar sy het en sommer vir die hoenders ook. Die skapies het gehad. Die kamers kan doen met kantgordyne, want die chalets se mense ry teen die kamers verby. Stoof (oond) werk nie. Dam was vuil. Belangrikste: Die kalkoen moet ‘n maatjie kry. Was regtig lekker!
Dit is ‘n baie rustige atmosfeer, weg van al die lawaai. Blyplek is netjies en skoon.
Die plekkie was netjies en die diens goed so het darem lekker gebly. Wat my gepla het was dat daar die chalets is en dan ‘n tipe van huis wat gebou is in ‘n stoor, daar is meer beddens en baie meer plek maar van die foto’s op die webtuiste kan jy nie juis sien hoe die plek lyk nie en jy weet nie regtig wat jy boek nie. So alhoewel die chalets dalk heeltemal anders is; neem net in ag as jy in die groter plekkie inboek. Die een kamer het byvoorbeeld nie ‘n deur nie en van die vensters kyk uit in plekke wat langsaan in dieselfde stoor uitgebou is. As jy net wil oorslaap pla dit seker nie baie nie. Op die tafel wag vir jou ‘n plastiekbakkie wat sê: TIPS R50, ek gee nie om om ‘n tip te los nie maar om vir my te vertel hoeveel ek moet tip irriteer my nogal.
Perfekte oornag vir lang pad Kaap toe. Die huisie was skoon en alles wat nodig is was daar. Pragtige uitsig oor die vlaktes. Na baie ure op die pad was dit ‘n seën om net in te stap en te rus. En dierevriendelik was ‘n bonus. Ons stadshond het daar verander in ‘n plaashond.
Die kamer wat nie ‘n deur aan het nie is regtig sleg as mens met vriende reis en nie net ‘n gesin nie – veral in ag genome dat die ander kamer ‘n deurloopkamer is na kamer 3. Dit kan en behoort reggestel te word en sal regtig nie ‘n groot uitgawe wees nie. Die krag het ook uitgeskop. Dit is nie ‘n nuwe fout nie, want die persoon aan diens het dadelik geweet watter skakelaar om af te sit. Dit het meegebring dat die yskas nie kon aanbly nie.
Goed vir ‘n stop, slaap en ry. Naby N1, vragmoters raas. Glad nie die gasvrou gesien nie.
Baie gerieflik langs die N1, veiling, huisies het ook wat mens nodig het. Alles is mooi skoon, vriendelike ontvangs. Windpomp en sonsondergang maak altyd mooiste foto’s! Chalet aan verste kant se stort se waterdrukking is net baie swak, mens kan glad nie stort nie. Stort in groot huis is baie beter, lekker sterk drukking!
Heerlike verblyf in die middel van die Vrystaat. Rustigheid oorval jou. Netjiese en skoon geriewe – baie lekker gebly!
Vir ‘n oornagverblyf was dit heel aangenaam. Eks sou net verkies dat die eienaar of agente iets doen omtrent die vlieë.
Bietjie verbaas. Nie wat ek verwag het nie. Meer ‘n oord verwag as net 3 strukture. Geen TV vir die kinders nie. Wel genoeg slaapplek. Deure kort aandag. Voordeur kan skaars sluit, wat vir veiligheid nie goed is nie. Kan ongelukkig beter waarde vir geld in Colesberg self kry. Personeel was vriendelik.
Dis super naby aan N1 en is ‘n ideale oorslaapplek.
Ons het baie lekker daar gebly, netjies, veilig en goed ingerig. Perfek vir ‘n oornagplekkie en vir ‘n moeë siel!
Ons het gereis met 4 border collie-honde en dit was regtig ‘n welkome stop. ‘n Groot pluspunt om die honde te kon akkommodeer. Baie goeie ligging. Goeie reëlings. Die plaasdam langs die huis was ‘n totale verrassing. Alles was baie skoon en netjies en Martha was beskikbaar vir enige bystand – wat nie nodig was nie, want alles wat ons nodig gehad het, was reeds beskikbaar. Lekker gebraai die aand. Beslis ‘n 5-ster-aanbeveling.
Gemiddeld. Buite het ‘n lig wat verander in kleur, die hele nag gebrand. Geen stoele binne waarop jy kan sit nie.
We stayed in the big old house, with our 3 dogs and parrot! Close to the N1, safe, clean, and the staff were very staff were very friendly even after we arrived after 22:00 on our way back from Plett to Jhb. The big house’s shower has better pressure than the smaller units where we have stayed previously. Can definitely recommend N1 Chalets! It is our go-to-option every year when we travel down to Plett.
Die omgewing is pragtig, die chalet het alles wat nodig is om jou ‘n ruskansie te gee op die langpad terug huis toe.
Wat ‘n verassing na ‘n lang rit vanaf Johannesburg, dit het ons verwagtinge oortref. Die landskap bring rustigheid en maak dit ‘n goeie oornagbyplek. Geriewe is uitstekend en ons het die aand heerlik op die stoep gekuier terwyl ons die sonsondergang dophou.
As jy ‘n rustige oornagplek soek tussen Johannesburg en Kaapstad is hierdie die plek vir jou. Netjiese geriewe met alles wat jy nodig het!
Gariep N1 Chalets is ‘n gemaklike ekonomiese oorslaap opsie vir die lang pad. Geen luukses, maar skoon. Van die eetgerei en ander items kan dalk bietjie opgegradeer word. Die mooi omgewing maak op vir enige ander gebreke.
Nee wat. Ek sal nie weer hier bly nie. Onaangename reuk vanaf wasvertrek na kombuis, dam-swembad hoef nie crystal clear te wees nie, maar lyk beslis nie soos op promosie-foto’s. Dankbaar dat honde kon saam bly. Dame wat ons ontvang het, was onseker watter eenhede aan ons toegewys is.
Dit het gevoel asof ons op ‘n plaas was. Die kinders het van die plaasdam gehou waarin hulle kon swem. Die ontvangs was vriendelik en baie vriendelik.
My wooneenheid is verkeerdelik aan iemand anders toegeken. Ek het egter seker gemaak dat my naam wel op die lys is vir die 20ste Desember. Verder sal ek ‘n pakkie kerse en paar blakers voorstel aangesien daar geen vorm van lig was nie toe beurtkrag skielik toegepas word. Martha het uitkoms verleen met ‘n kers, baie bedagsaam van haar! Dankie vir die slaap plekkie in die middel van nêrens, hy is soos ‘n oase in die middel van ‘n woestyn.
Die chalet het basiese geriewe. Voldoende vir oorslaap en ‘n baie lekker rustige plaas atmosfeer. Reg langs die N1. Dis maklik en vinnig in en uit op pad Kaap of Johannesburg toe. Fransiena het ons egter verseker daar was nog nooit enige probleme met veiligheid in hierdie verband nie. Dit was lekker om hier oor te slaap.
Gariep N1 Chalets is die perfekte oornagverblyf vir die langpad af see toe. Naby aan die N1 en het alles wat jy nodig het vir ‘n oornagverblyf.
Dit was nie ‘n aangename ervaring nie, vuil en ongemaklik, stukkende yskas, aangepakte ketel en vuil breekware, grillerige kombers op die bed, geen verwarmers/aircon vir koue Karoonag, geen TV, ou handdoeke.
Baie vriendelike ontvangs en reg vir ‘n oorslaap terwyl op reis.
Wat ‘n heerlike plekkie om te rus as jy nie lus is om die hele pad tussen die Kaap en Gauteng in een slag te doen nie! Is meer as voldoende solank jy net nie luukshede of televisie verwag nie. Is alles daar met die ‘basics’ wat jy nodig het. Kon nie vir meer vra nie, maar net een aanbeveling aan toekomstige reisigers. Koop jul hout voor julle daar kom. Die prys vir een sak daar is meer as 2 in die dorp.
Baie dankie vir ‘n oulike en netjiese oornagplekkie, ons kom beslis weer.
Behalwe vir die stort en wasbak en toilet wat nie gewerk het nie, was daar gelukkig ‘n bad en tweede toilet wat ons kon gebruik. Plek was skoon en netjies. Goeie waarde vir jou geld.
Dit was ‘n baie lekker plekkie om by oor te slaap, sal vir seker weer. Gerieflik naby die snelweg en dierevriendelik.
My eggenote was in ‘n mate van skok toe ons die Maandag-middag by N1 Chalets se hek inry. Sy was onder die indruk dat ons by ‘n vakansie-oord gaan oornag; en hier ry ons by ‘n plaashek in na ‘n gebou wat na ‘n plaasopstal lyk. Ek was in ekstase toe ek die plek sien omrede ek ver in die verlede gereeld op ‘n Karooplaas gekuier het. Wat ‘n wonderlike oornagplek! Kalkoene voor die agterstoep, hoenders in ‘n hok ‘n entjie verder en ‘n regte plaasdam wat heerlike lafenis gebied het na ‘n hele paar uur se ry. Ons het met beide die Suidwaartse- en Noordwaartse reis by N1 chalets oorgebly en sal beslis met ons volgende reis weer daar oornag. Voornemende kliënte moet in gedagte hou dat die naaste inkopie-fasiliteite ongeveer 35 km vanaf die N1 Chalets is, so bring maar die braaipak en ander verversings saam. Daar is egter braaihout en ys te koop.
‘n Plek met baie potensiaal, indien die uitleg van die kamers en gebou beter gedoen word, badkamers het geen ventilasie nie, asook die die privaatheid daarvan met uitsig deur die vensters kyk op die werkers se linnekamer. Dieselfde met die kombuis, wat veroorsaak dat die vertrekke baie warm is. Baie kaste in plek is gesluit vir privaat gebruik wat ‘n indruk skep dat jy slegs beperkte gebruik het, en dieselfde met van die vertekke. Dakwaaiers is oud, onvoldonende en maak baie geraas. Beddens van goeie gehalte.
Ons het 45 minute gewag vir iemand om ons te help by ontvangs, ons het die gegewe nommers gebel, maar niemand het geantwoord nie. Die tafel en stoele buite was vuil, die waaier het baie geraas en nie regtig gehelp nie en die ander kamer het glad nie ‘n waaier nie. Daar is ook nie genoeg plugs in die huisie nie.
Swak kommunikasie om te weet waar die plek geleë is – ons het ‘n 60 km draai gery! Geen stoele in kombuis om by te eet nie. Badkamers nie skoon nie – hare en al die proppe en muisneste in kombuislaaie! Vrieskas aangepak.
Baie rustig! Daar kort ‘n paar basiese goedjies.
Sorg asb ook vir ‘n plan B. Volgens advertensie kry gaste 1 sakkie braaihout komplementêr, so alles behalwe hout word gepak vir eerste aand se braai. Groot was die verbasing om te verneem dat daar nie vir ons voorsiening gemaak is nie omdat die ander gaste al die hout geneem het. Ook was daar nie genoeg handdoeke voorsien nie. Ligging is goed as dit net vir ‘n stop en oorslaap is.
Baie mooi chalet in ‘n asemrowende gebied.
Baie dankie Dawid vir jou persoonlike kliëntediens. Baie dankie Francis vir die vriendelike ontvangs en seker te maak dat ons tevrede is met ons verblyf. Gariep N1 Chalets is perfekte oornagslaapplek tussen Kaapstad en Johannesburg. Ook ‘n welkome wegbreek van tegnologie met geen TV en geen selfoonopvangs. Net wat moeë lywe nodig het.
Ons het op 8 plekke geslaap in 8 dae en hierdie was die laaste. Daar was te min handdoeke, die een kamer het nie ‘n deur nie, die een bed was nie opgemaak nie en ons was vanaf die oggend 07:30 sonder water. Die buitestoep voor die glasskuifdeur was regtig vuil. Hierdie akkommodasie het ongelukkig nie aan ons basiese verwagtinge voldoen nie terwyl die res van ons vorige 7 aande uiters goed en netjies was. Ek glo met bietjie aandag en toewyding kan die plek op standaard kom.
My man en seun het die koppie gaan klim en op heelwat interessante klip en natuurlewe afgekom. Dit was ‘n rustige oornagfasiliteit met al die basiese benodighede. Ons kon lekker rus vir die volgende dag se verder reis. Ons hou van eenvoudige plekke en dit was vir ons voldoende. Dit was netjies en skoon en genoeg slaapplek vir ons groot gesin.
Kan hulle enige tyd aanbeveel en diens is baie goed. Baie dankie vir ‘n aangename ondervinding.
Na ‘n lang rit was dit ‘n lafenis om by Gariep N1 Chalets te arriveer en bene te rek. Infrastruktuur is goed en daar is spasie om te beweeg. Troeteldiervriendelik en skoon. Personeel was baie hulpvaardig. Al struikelblok was die warm komberse vir elke bed was skraps: die kinders het koud gekry.
Was netjies en personeel vriendelik. Ongelukkig was daar geen koffie en suiker nie en was daar nie genoeg borde vir die aantal mense wat ons was nie. Vir ‘n stop over is dit meer as genoeg.
Lekker gerieflike verblyf, maar die plekkie kort bietjie aandag. Te min kragproppe en die een vertrek se lig het glad nie gewerk nie. Toe ons vra dat dit vervang moet word, was daar geen ekstra gloeilampe op die perseel nie.
Gariep is often used as a stop-over for many people on their way down to the Cape. I do feel that there could have been a few warnings with regards to the freezing temperatures, and preparation for this? There was also no microwave, and no oven trays, none of the stove plates worked either, luckily we had planned for a braai and not a Woolies Lasagne. It is a beautiful stopover place, but requires some attention to detail, and a really good scrub down.
Lekker naby aan Gariepdam. Huisie pragtig en gerieflik binne. Kan vir almal aanbeveel.
Stort en badgeriewe was nie na wense. Dit kan verbeter word.
Baie teleurgestel met die beskikbare toerusting. Die betrokke chalet kan 5 persone slaap. Voorbeelde – Net een vurk. Net twee lepels. Net twee teelepels. Net vier messe. Om nie te praat van borde, glase, koffiebekers nie.
Daar word geadverteer dat braaihout deel is van verblyf, maar ons moes R30 ekstra betaal daarvoor. Beddegoed ens voldoende.
Ek het dit vreeslik waardeer dat Zelda soveel kere gebel het om te hoor of ons veilig is, en boonop het sy spesiale reëlings getref vir ons om baie later te arriveer as wat beplan was. Dit word opreg waardeer!
Lekker rustig geslaap en kon weer vroeg opstaan om verder te reis. Net reg om te braai en te gaan slaap!
Die chalets is oud, maar netjies versorg.
Lekker plekkie om te oornag van of na die Kaap.
Vir die prys kon ons seker werklik niks meer verwag nie. Toiletpapier in die badkamers sou egter waardeer word en miskien seep/sjampoo. Geen stoele om die kombuistafel. Kampstoele buite op die stoep ingedra om die doel te dien. ‘n Mikrogolfoond kan ook ‘n verskil maak. Die uitleg is glad nie baie funksioneel nie, veral indien dit tegelyk vir verskillende besoekers gebruik wil word, maar kan alleen met groot koste verbeter word, wat sal lei tot hoër koste. (Dit het 6 beddens maar kan nie werklik tegelyk vir twee of drie kleiner groepe van 2 of drie persone elk aangewend word nie). Die twee chalets lyk egter baie funksioneel.
Dit was ons pitstop op pad Gansbaai toe! Doodmoeg was ons begroet deur ‘n vriendelike gesig, Danel! Sy het ons chalet oop gesluit en was so behulpsaam! Die fasiliteite was skoon, maar ons het nog nooit soveel vlieë en muskiete gesien in ons lewens nie! In die kamers en die badkamers!
Plekkie was netjies. Het in die Barnhouse oornag. Uitleg bietjie moeilik om deur kamers te loop na ander kamers en badkamer. Hulle moet dalk ook net goed verwyder wat nie werk nie, soos die groot stoof wat net daar staan. Stortkop werk ook nie baie lekker in die spesifieke eenheid nie. Ideale ligging naby hoofpad vir oornagstop. Kan dalk ook veiligheid effe verbeter aangesien die omgewing baie donker is en geen ander huise in die omgewing is nie. Beddens was baie gemaklik, maar dakwaaiers baie lawaaierig. Kort dalk net bietjie aandag.
Ons lief die plaaslewe so ons het dit terdeë geniet. Ons sal beslis weer daar oornag.
Was baie lekker gewees, sal dit enige tyd aanbeveel.
Die plek is baie afgeleë. Die plek is droog en het baie muskiete en geen ligte op die braai nie. Die stoele buite is baie ongerieflik. Die yskas is baie klein en maak geraas. Die waaier in die kamer maak ‘n harde eentonige geluid en jy kan nie slaap nie. Die toilet is aangepak. Sal plek vir niemand aanbeveel nie. Het net een nag oorgeslaap en volgende dag weer vertrek. Het nie eers volle tyd daar spandeer nie. Mors van geld.
Ons het gereis met ons 4 hondekinders, hulle was net so gemaklik, lekker stuk veld om in rond te hardloop, als veilig omhein. Chalet het als wat ons nodig gehad het. Is baie naby aan die N1 so vrek maklik om te kry. Net noisy a.g.v al die verkeer, veral as jy sopas kom vanaf vakansie in die berge met absolute stilte om jou, maar oorpluisies het gewerk! Enigste ding waaroor ek kan kla is die stort, daar was geen drukking nie, flou waterstraaltjie wat by die kop uitgekom het, maar verder nie klagtes nie. O ja! Wonderlike braai gehad die aand, die sterre is pragtig vanaf die stoep!
Rustige plaasatmosfeer. Om net weer jou batterye te laai vir die volgende skof op die lang pad.
Dit was ‘n heerlike, ontspanne oornagplek met goeie ontvangs, skoon en gerieflike verblyf. Die omgewing is mooi en daarmee saam ook troeteldiervriendelik. Puik dankie.
Skoon en netjiese verbly in ‘n pragtige omgewing. Daar is ‘n lieflike dam om in te swem, die sonsondergang uitsonderlik en die helderste sterre denkbaar. Die geraas van die N1 kan steurend wees en ‘n waaier sou welkom gewees het aangesien die dakwaaier ‘n vreeslike geraas maak. Die chalets is regtig tussen niks en nêrens en slegs toegekamp met ‘n gewone 4 voet draad, maar het ons glad nie onveilig gevoel nie. Ons sal beslis weer van die fasiliteit gebruik maak. Die Gariepdam is slegs ‘n paar kilometer se ry en ons kon rustig na die wal gaan kyk en ‘n lafenis in die dorpie gaan drink.
Die chalets was skoon en netjies. Kan dalk net beddens en kaste wegskuif en daar ook skoon maak. Daar was geen muurproppe vir tweepuntproppe nie (rondes en plattes). Dit sal ook help as hulle vra hoe laat jy beplan om te vertrek sodat jy nie voor ‘n toe hek gaan stop as jy vroeg vertrek nie.
Dit was ‘n fees om daar te oornag en ons sal verseker hulle weer in die toekoms gebruik! Die perfekte plek om te vergeet van die lang pad af Kaap toe en terug!
Mees gerieflike ligging wat ‘n mens kan kry. Mens hoor glad nie die verkeer as ‘n mens in die huisie is nie. Ons is baie vriendelik ontvang en al wat ek gekort het was ‘n skerp mes. Die dame het groot om verskoning gevra en ek weet volgende keer as ons oorslaap sal die messe vir my wag! Sal dit enige tyd aanbeveel aan almal.
Daar was niemand om ons te ontvang met aankoms nie. Daar was vuil skottelgoed op die rak, en ons het ‘n gebruikte oorpluisie op die vloer in die een slaapkamer gekry.
Enigste negatief was die ketel wat gereeld ontkalk moet word. Ons kon dit nie gebruik het nie want ek kon dit nie skoon kry nie.
Goeie ligging, netjies en skoon en diens baie goed. Sal weer daar oornag.
Uitstekende omgewing! Baie netjies en eenvoudig mooi. Die sterrekyk was ‘n onvergeetlike ervaring
Baie lekker gebly. Kort meer waaiers, was bietjie warm in Desember.
Die chalets was mooi skoon. Na ‘n lang dag op die pad sou dit heerlik wees om af te koel met temperatuur wat 39 grade was om 4 uur. Ongelukkig was die knie hoogte plaasdam onder konstruksie en kon die tieners nie afkoel nie. Daar was nie swembad soos aangedui by Gariep N1 Chalets.
Location: (0.0 / 5)
Cleanliness: (0.0 / 5)
Vir die prys wat betaal is, is dit baie goeie verblyf. Baie basies maar als wat ‘n mens nodig het. Dit kan miskien skoner wees.
Lekker oornag plek. Stil en skoon. Vriendelike mense.
Lekker gebly, was skoon, naby hoofpad, lekker vuur en braai, sal weer hier bly.
Baie rustige plaasatmosfeer, net waarvan ons hou. Dit is ook lekker gerieflik op jou pad as jy met die N1 reis na Gariep. Plekkie is ook lekker gerieflik en netjies.
Alhoewel dit nie ‘n vakansiebestemming is nie, is dit ‘n gerieflike oornag slaapplekkie met alles wat jy kan nodig kry vir aandete of ontbyt aanmekaar slaan.
Ontvangs nie voldoende nie. Geen braaihout beskikbaar. Kombuisware onvoldoende (bv. geen broodmes). Beddens nie bolakens en gevoel dat komberse nie vars nie. Net een kragprop vir alle kombuistoestelle. Geen tafel en stoele binnekant om by te eet nie.
Kan dit aanbeveel as oornagverblyf.
Hou van die geriewe maar die besige N1 mag sommige reisigers gedurende die nag wakker hou.
As gebore Springfonteiner het ek die plaas terdee geniet . Pure plaas . Opstal is pragtig gerestoureer met wat jy nodig het vir `n oornag op `n plaas .Hier ….is die Hemel nader . Hier is dit stil en donker in die nag . Eienaar kan dalk dink aan `n sifdeur vir motte in die aand . Verder puik. Dankie vir die “re-route” na Mistkuil
Clean and basic for a one night self catering stopover. Bathrooms in urgent need of attention, a bit grubby with poor water pressure for anyone wanting a shower or bath.
Dit is naby die N1 en ek het nie veilig gevoel nie, want die eiendom word net met ‘n hek sonder ‘n slot toegemaak. Daar is herstelwerk nodig, byvoorbeeld die handdoekreling is afwesig. Die een kraan kan nie gebruik word nie want dit is los, die bad het harde sement-agtige “residue” wat dit onmoontlik maak om te gebruik, en die stortkop werk nie.
Goeie waarde vir geld en vriendelike diens!
Ten spyte van die feit dat dit ‘n klipgooi van die N1 af is, is die ligging perfek en privaat. Met ‘n plaasdam kry mens ‘n regte plaas-gevoel. Sal definitief weer gaan, miskien as die temperature bietjie laer is.
Bring gerus ‘n koelboks saam en geniet ‘n braai onder die Karoo-sterre. Sal definitief weer oorbly. Kan gerus lugversorging oorweeg met die hitte.
‘n Goeie oornag-rusplek.
Die hoofpad was besig so van ons het nie lekker geslaap nie. Van die meubels kan aandag kry bv. die tuinmeubels.
Nie sleg geleë nie, omtrent 15 minute se ry na restaurante en ‘n petrolstasie. Dit gee jou ‘n plaasgevoel, daar buite in die vlaktes en natuur. Sou net graag lugversorging wou hê, was baie warm die aand, en ons het baie gesukkel om in hitte aan die slaap te raak. Anders was dit baie lekker.
Geen lugversorging nie en dit is ‘n moet in die Karoo. Dis nader aan die N1 as wat mens verwag, en die naaste winkel om basiese goed te koop is 15 km ver. Netjies en skoon, maar vir seker nie die geld werd nie. Die plafonwaaier het geraas. Veiligheid mag ‘n probleem wees omdat dit dus naby aan die hoofweg geleë is.
Baie lekker en skoon gewees.
Swimming advertised is in a dam that was green with alge.
Baie netjiese huisie met al die nodige goed. Dit was baie skoon. Met aankoms is die sleutel dadelik vir ons gegee en alles is aan ons gewys in die huisie. Alles was skoon en netjies.
Ons is nie spandabelrig met warm water nie, maar dit het opgeraak. Nietemin, die omgewing is besonders en ons het mooi fotos geneem, en goed geslaap.
Ons was 4 volwassenes en 4 kinders onder 7 jaar. Dit was baie koud en elektriese komberse vir die kinders was ‘n wonderlike bonus. Baie dankie.
Daar was geen water die Saterdagoggend nie. Nie eers koue water nie. Ons moes vuil daarvan vertrek.
Baie gerieflike ligging, maar daar is geen mikrogolfoond nie, dit is ‘n probleem met jong kinders.
Alles was skoon en netjies en het aan al ons behoeftes voldoen. Die personeel aan diens was hulpvaardig en vriendelik. ‘n Mikrogolfoond sou welkom wees, maar vir een aand se verblyf was dit nie ‘n vereiste nie. Rustigheid was beslis ‘n bonus en die kinders het die plaas atmosfeer baie geniet. Ek sal dit aanbeveel vir vriende en familie.
Drove up from Cape Town – perfect place to stop over for the night. Amazing sunset. Not too far off the N1, highway noise not too bad.
Fotograafsparadys. Rustig en lekker geslaap, want die verkeer raas nie. Sonsondergang is fantasties en opkoms ook! Gaan ons verseker weer sien!
Dankie, dit was ‘n nice ervaring.
Die huisie was skoon en netjies. Dit is gerieflik naby die N1 maar die geraas het gepla. Ghries die windpomp, want hy raas. Dit was nogal warm in die huisie, maar ons was bang om met die vensters oop te slaap a.g.v die nabygeleë snelweg.
Dit is letterlik net 2 chalets in die middel van nêrens. Die plafonwaaiers raas so dat mens dit nie kan aansit nie.
Die akkommodasie was gerieflik maar nie teen die prys wat hulle vra nie. Die prys skep die verwagting dat dit van baie beter gehalte is.
Als was skoon en die personeel wat jou ontvang is vriendelik. Ek het gemis dat daar nie betaal opsies was nie. Niemand het laat weet dat daar nie met ‘n kaart betaal kan word nie. Dit is basies Vrystaat/Karoo area en die akkommodasie bied geen afkoel metode nie. Ek het gevra vir ‘n waaier en niks ontvang nie. Daar is ook nie voorsiening gemaak teen insekte nie, daar is geen gaas voor die vensters nie (nou moet jy met oop vensters slaap, omdat daar nie lugreëling of waaiers is nie) ook geen gif om te brand vir muskiete nie.
Ek was nie tevrede met hoe Iwan my versoek hanteer het nie. En dis nie wat ek verwag het nie. Daar is nie sprake van veiligheid nie a.g.v die nabygeleë N1, met geen sekuriteit nie. Ek het dit nie verwag nie.
Die plaashuis wat baie netjies en skoon. Van die geriewe het ontbreek, maar ons het plan gemaak om sonder dit klaar te kom (mikrogolfoond, TV, skottelgoedwas-seep op aanvraag). Ons is dankbaar dat daar skoon linne en handdoeke was. Die personeel was baie vriendelik en hulpvaardig. Ons was deur ‘n indringer verras wat probleme met sy kar gehad het en het daarna nie lekker geslaap nie omdat ons getwyfel het aan die sekuriteit by die ingang wat duidelik ontbreek het. Die personeel het ons ingelig dat die plek in die nabye toekoms meer ontwikkel gaan word. Ons sal seker terugkeer indien daar beter toegangsbeheer en sekuriteit is. Ons kom van Gauteng af so ons is altyd gesteld op sekuriteit. Andersins was die skape en hoenders oulik, die kinders het daarvan gehou om na hulle te kyk. Die windpomp is ook baie mooi! Dit het mooi op die foto’s uitgekom. Dankie!
Weereens geleer “Don’t judge a book by its cover”. Rustige plaashuis, vriendelike werkers wat jou groet as jy daar kom en baie behulpsaam is. Die huis was baie netjies en skoon, met alles wat nodig is. Sal beslis weer daar oorbly. Dankie Ivan vir die stukkie plaas en gasvryheid na ‘n lang reis.
Net ‘n paar dinge wat mens dalk na kan kyk om verblyf bietjie meer geriefliker te maak. Gaas voor die vensters sodat mens die venster kan oopmaak sonder dat alle insekte inkom. Moontlik ‘n waaier of lugversorging. Toebehore soos potte en ‘n mikrogolfoond. Dit sal help om kos te kan maak soos pap en vleis, om die baba se bottels te reinig, ensovoorts. Net een klein klagte, die ketel het sulke wit goed ingehad. Dit was nie baie skoon nie so ons kon nie koffie maak nie. Andersins was dit heel gerieflik, behalwe vir al die goggas, ons is maar van die stad af.
Die twee chalets was goed gemeubileerd en beskik oor alles wat mens nodig het vir oorslaap-akkommodasie. Die diens was uitstekend vandat ons opgedaag het totdat ons gery het. Die fasiliteite is baie skoon en netjies. Die twee chalets het ‘n asemrowende uitsig, en met die dat die fasiliteite nie meer as 500 m weg is van die N1 af nie, is dit maklik om in en uit te kom vanaf die snelweg. Vir oorslaap sal ek dit aanbeveel, maar moenie 5-ster akkommodasie verwag nie.
Uitstekende, vriendelike verwelkoming. Baie netjies. Honde het hulself gate uit geniet.
Dit was skoon (behalwe vir die rooster, maar dis dadelik skoongemaak toe ons dit versoek.) ‘n Mikrogolfoond sou gerieflik wees.
Ek is baie beïndruk met LekkeSlaap se diens! Al die reëlings oor die internet gemaak, maklik en doeltreffend! N1 Chalets ook moeitevry gekry, ons het laat in die aand arriveer en baie vroeg vertrek sonder probleme! Ons sal verseker weer van Lekkerslaap en N1 Chalets gebruik maak!
Eensgevonden Farm Driekuil/Ruigtevlei Gariepdam 9922 Free State
205 Reviews (4 / 5)